**כרים אסד אחמד קאן** (באנגלית: **Karim Asad Ahmad Khan**; נולד ב־30 במרץ 1970) הוא עורך דין בריטי, התובע הראשי של בית הדין הפלילי הבינלאומי.

קאן מומחה למשפט בינלאומי ולזכויות האדם. קודם לכן שימש כעוזר למזכיר הכללי של האומות המאוחדות, וכראש צוות החקירה לקידום ענישה על פשעי מלחמה שבוצעו על ידי המדינה האסלאמית (UNITAD).

השכלה וקריירה מוקדמת
--------------------

קאן הוכשר לשמש כעורך דין באנגליה וּויילס בשנת 1992. לאחר מכן, סיים דוקטורט במשפטים בוולפסון קולג' באוניברסיטת אוקספורד. בין 1993 ו-1996 שימש כתובע מטעם הכתר בתביעה של אנגליה וּויילס.

קריירה במשפט בינלאומי
---------------------

החל מ-1997 עבד במשרד התובע בבית הדין הפלילי הבינלאומי ליוגוסלביה לשעבר. לאחר מכן, שימש כיועץ משפטי למשרד התובע של בית הדין הפלילי הבינלאומי לרואנדה.

קאן עבד בבגדאד, עיראק כיועץ מיוחד וראש צוות החקירה של האומות המאוחדות לקידום ענישה לפשעי המדינה האסלאמית.

ב-12 בפברואר 2021 נבחר קאן לתובע הראשי של בית הדין הפלילי הבינלאומי. קאן הוא האדם השלישי בתפקיד זה והראשון שנבחר בהצבעות חשאיות.

בספטמבר 2021 הוא חידש את חקירת הפשעים שביצעו הטליבאן והמדינה האסלאמית בחוראסאן שבאפגניסטן שהושעו באביב 2020 לבקשת הממשלת בקאבול, שניסתה להוכיח כי מערכת המשפט שלה נמצאת בשטח ויכולה להעמיד לדין את מבצעי המעשים. מנגד, התובע החליט "לבטל מסדרי עדיפויות" את החקירות הנוגעות לפשעים שבוצעו על ידי כוחות בינלאומיים, בפרט כוחות אמריקאים, בשטח אפגניסטן משנת 2003. הוא נימק את הבחירה הזו באמצעים הכספיים המוגבלים של בית הדין.

בנובמבר 2021, הוא נסע לקולומביה ולוונצואלה ואישר כי יתחיל חקירה רשמית של ונצואלה בגין פשעים נגד האנושות. באפריל 2022 הוא חזר לוונצואלה וסיכם עם הממשלה להקים משרד של בית הדין הבינלאומי בקראקס.

באפריל 2022, חאן אמר על המלחמה באוקראינה: "יש לנו יסוד סביר להאמין שמתבצעים פשעים בסמכות השיפוט של בית המשפט.". 11 חודשים לאחר מכן, הוא הגיש בהצלחה בקשה לשני צווי מעצר בטענה של נשיא רוסיה ולדימיר פוטין ומריה לבובה-בלובה הפרו שני חוקים נגד גירושים שיטתיים, העברה ולקיחת בני ערובה.

באוקטובר 2023, קארים חאן הצהיר שהחל לנהל חקירה פעילה על אירועי ה-7 באוקטובר בישראל, עזה ויהודה ושומרון. הוא ציין שהסמכות שלו הולכת אחורה עד ל-2014.

פעילויות אחרות
--------------

קאן מונה לייעוץ המלכה (Queen's Counsel) בשנת 2011.

קישורים חיצוניים
----------------

ויקישיתוף מדיה וקבצים בנושא **כרים קאן** בוויקישיתוף

הערות שוליים
------------

1. ↑  "British barrister Karim Khan elected ICC's new chief prosecutor". *the Guardian* (באנגלית). 12 בפברואר 2021. נבדק ב-14 בפברואר 2021. `{{cite news}}`:  (עזרה)
2. ↑  "Le procureur de la CPI suspend l'enquête sur les tortures dans les prisons secrètes de la CIA". *Le Monde.fr* (בצרפתית). 2021-09-28. נבדק ב-2023-03-18.
3. ↑  Corte Penal Internacional abre investigación a Venezuela por crímenes de lesa humanidad, France 24, ‏2021-11-03
4. ↑  Florantonia Singer, La Corte Penal Internacional investigará a Venezuela por crímenes de lesa humanidad, El País, ‏2021-11-03 (בספרדית)
5. ↑  Rocío Muñoz-Ledo, CPI acuerda con Maduro abrir una oficina en Venezuela, CNN, ‏2022-03-31 (בספרדית)
6. ↑  Deutsche Welle (www.dw.com), La Fiscalía de la Corte Penal Internacional abrirá oficina en Venezuela | DW | 31.03.2022, DW.COM (ב־European Spanish)
7. ↑  Ukraine war latest news: US to send $800m more in military aid to Ukraine, BBC News (באנגלית בריטית)
8. ↑  Borger, Julian (2023-03-13). "ICC to issue first arrest warrants linked to Russia's invasion of Ukraine". *The Guardian* (באנגלית בריטית). ISSN 0261-3077. נבדק ב-2023-03-18.
9. ↑  איתמר אייכנר, התובע הראשי בהאג: "הלב שלי קפא כשראיתי את הזוועות מישראל", באתר ynet, 31 באוקטובר 2023

|  |  |
| --- | --- |
| בקרת זהויות עריכת הנתון בוויקינתונים | 
* GND: 1289931356
* VIAF: 8702168596743030450005
* WorldCat (עם VIAF): 8702168596743030450005

 |